หลังจากฉีดวัคซีนไฟเซอร์ 1 วันมีอาการใต้รักแร้แขนข้างที่ฉีดวัคซีนบวมทำให้ปวดร้าวระบมไปถึงหลังเกิดจากอะไรและควรไปพบแพทย์หรือไม่ขอบค่ะ
สวัสดีค่ะ การรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้น โดยหลังการรับวัคซีน อาจจะมีอาการที่เป็นผลข้างเคียงที่เกิดขึ้นได้เช่น ไข้ต่ำๆ ปวดเมื่อยบริเวณที่ฉีด หรือปวดเมื่อยตามตัว ซึ่งเกิดได้ประมาณ 1-3 วันแรกหลังฉีด หลังจากนั้นอาการจะค่อยๆดีขึ้นได้การมีรักแร้บวมและปวดดังกล่าวมานั้น อาจจะเป็นเรื่องของต่อมน้ำเหลืองใต้รักแร้โด หรือเป็นการอักเสบติดเชื้อของผิวหนัง หรือเป็นกล้ามเนื้อหรือเส้นเอ็นอักเสบ ซึ่งบอกไม่ได้แน่ชัดว่าเกี่ยวกับวัคซีนหรือไม่ แต่ไม่น่าใช่ผลข้างเคียงที่พบได้โดยตรงจากวัคซีนแนะนำการสังเกตอาการค่ะ ถ้าปวด บวม มากขึ้นเรื่อยๆ ร้าวระบมไปหลายบริเวณ แดง ร้อนตรงด้านนอกมาก อาจจะเป็นการอักเสบหรือติดเชื้อได้ ควรต้องไปพบแพทย์เพื่อตรวจเพิ่มเติม เบื้องต้นไม่ไปบีบหรือกดบริเวณดังกล่าว ระวังการกระแทก